أزرو

ازرو (ب لامازيغية ⴰⵥⵔⵓ) مدينة فلمغريب، جات فجبل، بعيدة على لجانوب ديال فاس ب89 كم ؤ ب68 كم على مدينة مكناس، هي وحدة من لمدون ديال اقليم ايفران، ف جيهة ديال فاس مكناس، الناس ديالها واصلين ل54. 289 بنادم على حساب لاحصاء ديال 2014 زيادة ديال الناس ف لمدينة، خلاها تعرف تا زيادة ف لبني، و اهلها باش تلعـب دور مهـم ف لقتيصاد و الثقافة ديال لمنطقـة. سّمية. ازرو كلمة ب اللغة الامازيغية و كاتعني لحجرة، تسمات بحال هكا حيت كاينة وسط منها حجرة كبيرة سميتها اقشمير. #تحويل لبلاصة. لبلاصة ديال ازرو متميزة و ستراتيجية وسـط جـبـال ديال لاطلس لمتوسط. حيت تايتلاقاو فيها بزاف ديال طرقان، لي اهلها باش تولي مركز لاستقبال الناس لي مسافرين ل مدون خرة من فـاس على (طريق لوطني رقم 8) ف تيجاه خنيفـرة مراكـش. ؤ من مكنـاس على (طريق لوطنية رقم 13) فتيجاه ميـدلـت الرشيـديـة. و هي نفسها طـريق تجارية ديال لقوافـل لقديمة بيـن لمـدون ديال لاطلسيـة، ولمـدون ولواحـات ديال صحرا فلجانوب ديال لمغريب. المسافـات ما بين مدينـة ازرو ولمدون لي قراب ليها هي: افــران: 18 كلم - ايمـوزار كندر: 40 كلم - فــاس 86 كلم - مكناس: 70كلم - الحاجب: 36 كلم - صفـرو: 76 كلم - بولمان: 70 كلم - ايــدزر: 65 كلم - خنيفرة: 80 كلم. فـي التقسيـم لجيهاوي جديـد ديال 2015 رجعات ازرو محسوب على لجيهـة رقم 3 (فــاس مكنــاس) فلاقليم ديال افــران. تّاريخ. ازرو تدكرات ل لمرة لّولة ف تّاريخ ف برية صيفطها لبرطقيزي فيرناو طاڤييرا ل لماليك د لبرطقيز مانويل لّول ف ماي 1518. طاڤييرا ݣال ف بريتو بلي ازرو كانت ڤيلاج جديد بناه احمد لعرج سّعدي خو سّلطان محمد شّيخ سّعدي. تّوارخي لمغريبي احمد بن خالد الناصري كان كتب بلي تاسيس لمدينة د ازرو تايرجع ل لعهد ديال سّلطان اسماعيل بن الشريف عام 1095هـ/1684م، و تعاودات تبنات لمدينة ف لعهد ديال سّلطان لحسن الاوّل عام 1305هـ/1888م، لي بنى ف لمدينة جامع ديال لحسن اللول، لي مزال خدام تال ليوم. سكان. ازرو تابعة لقبيلة "بني مݣيلد". هـاد لقبيلة لي كاتنسب راسها للولي صالـح سيدي مكيلـد لفيلالـي لي جا مـن تافيلالـت، و لي مدفون فجبـل سيـدي مكيلـد. الناس ديال هاد لمنطقة فتاريخ ديالهم كانو نص رحالة، تايرحلو بين ادرار و ازغار على قبل سرحة، لكن من بعـد ستاقروا هاد رحل فمنطقة، من قبايل مختالفين، و بدا لبني كايتطور. تنمية. لموقيع ديال مدينة ازرو وتاريـخ ديالها ولجغرافيا ديالها، خلاوها بلاصة مرشحـة لتنميـة فهاد لمنطقة، هذا علاش درات فيها جامعة الاخوين "مركـز ازرو للخـدمـات الاجتماعية المحليـة" عام 2002، لي تايكون شباب ديال لمدينة باش يلقاو خدمة. سياحة. لمنطقة ديال ازرو معروفة بطبيعة ديالها، تالقاو وسط لمدينة مثلا حجرة كبيرة سميتها اقشمير، و فنواحي ديال لمدينة كانية شجرة كبيرة ديال الارز معروفة سميتها (ارزݣورو)، كيف ما معروفة بلقرودة ديال لاطلس "زعطوط". كاين بزاف ديال لبني لي عندو قيمة هندسية كبيرة، بحال، لمركـز ديال ازرو دلخدمات لاجتماعية لمحليـة لي تابـع لجامعـة الاخويـن، و ليسي طـارق بن زيـاد. كيف ما معروفة هاد لمدينة بلقرمود، خصيصا لقرمود لخضر، لي عندو هندسة بحال الهرم فسطوحة، كيف ما معروفة هاد لمدينة بتربية ديال لحوت دلما لحلو فاحواض خاصة، و فيها جامع كبير لي هو جامع النور، لي جا فصونطر ديال لمدينة و ضايرة بيه جردة كبيرة، و قريب ليه كاين جامع ديال لحسن لاول لي عندو قيمة تاريخية. لارز د لاطلس: ازرو معروفة بشجر ديال لارز، لي تايعيش فيه زعطوط، و هو شجر خضر لعام كامل، محسوب على لمنتزه لوطني ديال افران، تايجيو ليه سياح من كل بلاصة، هاد لغابة لي تاطل على مدينة ازرو فيها بزاف دلحيوانات اخرين بحال لحلوف، سنجاب، تعلب، و بزاف دلانواع ديال طيور. تلج: تايطيح خير ربي ديال ثلج فازرو فوقت شتاء، و كاتروج الحركة فلمحطات ديال سكي لي قراب لازرو، هاد ثلج تايغدي بزاف ديال لعيون و ضايات لي قراب لازرو، و تايعطيوها قيمة سياحية كبيرة، خصوصا ام لمدينة عندها بنية تحتية مزيانة كاتخليها تستقبل سياح. لهندسة دلبني: ازرو معروفة بلقرمود لخضر بحال لي فجامع ديال النور لي هو اكبر معلمة فلمدينة، و عندو ساحة كبيرة وسط لمدينة سميتها ساحة محمد الخامس. كاين تا مجمـع صناعـة تقليديـة، ولمركب رياضـي، ولخزانة لبلدية، ودار طالبة، ومركـز ازرو للخدمـات الاجتماعية، و لمركز ثقافي، وادارة المنتزه لوطني ديال افران، كولها بنايات متميزة بلفقرمود، كاتعطي لمدينة هويتها. تانلقاو من جهة خرة دار الحوت لي مختصة فتربية ديال ترويت، و 3 ديال ليسيات، و 3 ديال لكوليجات. وسط لمدينة كانية سويقة لي كياتعتابر اكبر مركز تجاري دائم فلمدنية. امن اكبر واقدم لمعالم فلمدينة ليسي طارق بن زياد، لي عندة شهرة كبيرة. لاحياء دلمدينة: كاين طيط حسن، الحي القديم، القشلة، بوسلهـام، تيزي مولاي الحسن، امحعوف، الزيـد، سيدي عسو، بويقور، عقبة الزبيب، الرتاحة والحي الصناعي، القشلة، صباب، شرمو، الارز، لبام، الحي الصانعي القديم، وغيرها. ثقافة ورياضة: كاينة دار شبـاب ولخزانـة لبلديـة ولمركـب لاجتماعـي التربـوي الريـاضـي ولمخيمات ولابيسين و دار ثقـافـة و لمركـب الثقافـي. تانلقاو عاود لمهرجـان سينمائـي دلفيلـم لقصيـر، مهرجـان “اكـتـــل” فشعر. “مهرجـان الصخـرة الوطنـي للشعـر”. كاني فازرو متحف كبير و فضاء ديال ذاكرة التاريخية للمقاومة والتحرير امير الاطلس.